[bookmark: _Hlk11246241]SADZĪVES ATKRITUMU APSAIMNIEKOŠANAS LĪGUMS 

*  Ar zvaigznīti ir atzīmēti obligātie lauki, kas ir jāaizpilda klientam                          Līguma Nr.___________
	Klienta dati*
	

	*Vārds, Uzvārds/Juridiskas personas nosaukums
	

	*Personas kods:/Reģistrācijas numurs
	

	*Deklarētās dzīvesvietas  adrese:
	

	*Korespondences saņemšanas adrese, ja atšķiras no deklarētās adreses:
	

	*Tālrunis:
	

	* E-pasts:
	

	*Adrese, kurā jāveic pakalpojums (atbilstoši Valsts adrešu reģistra datiem):
	

	*Adreses kadastra apzīmējums
	

	*Deklarēto personu skaits
	


*Izvēlieties rēķina saņemšanas veidu:
|_|   uz e-pastu   
|_| pa pastu (apstiprinu, ka apmaksāšu pasta izdevumus par rēķina nosūtīšanu  ___ EUR ar PVN apmērā)
|_|faktisko Pakalpojumu apjomu par Līgumā norādīto rēķinu izrakstīšanas periodu līdz nākamā perioda pirmā mēneša 15. datumam;
|_| avansa rēķinu par Pakalpojuma apjomu nākamajam mēnesim līdz tekošā mēneša 15. datumam;
|_| avansa rēķinu par Pakalpojuma apjomu nākamajiem ______ mēnešiem līdz attiecīgajā periodā pirmajai Atkritumu izvešanas reizei;
|_| (ievelciet krustiņu, ja sezonu nepieciešams atkārtot katru gadu) Sezonas līgums, periods no _______________ līdz _______________ 

*Saziņas līdzekļi:
|_|  uz e-pastu;
|_| pa pastu uz deklarēto adresi;
|_| pa pastu uz korespondences adresi.  


*Pakalpojuma apjoms:
	|_| atzīmēt, ja Klients izmantos savā īpašumā esošu tvertni
	Nešķirotie sadzīves atkritumi*
|_|  0.06 m3
|_|  0.12 m3
|_|  0.24 m3 
|_|0.66 m3
|_|1.1 m3
	Tvertņu skaits: __________

|_|  1 x nedēļā
|_|  katru otro nedēļu
|_|  1 x četrās nedēļas
|_|  ____x nedēļā

|_| Piekrītu, ka bez atsevišķa pieteikuma tiek savākts atkritumu apjoms, kas pārsniedz Līgumā saskaņoto (Atkritumu apjoms, kas novietots blakus tvertnei).

	|_| atzīmēt, ja Klients izmantos savā īpašumā esošu tvertni
	Dalīti vāktie atkritumi (bioloģiskie atkritumi)  (neaizpilda, ja veic atzīmi par kompostēšanu savas mājsaimniecības teritorijā)*
|_|  0.06 m3
|_|  0.12 m3
|_|  0.24 m3
|_|0.66 m3
	Tvertņu skaits: __________

|_|  1 x nedēļā
|_|  katru otro nedēļu
|_|  1 x četrās nedēļas
|_|  ____x nedēļā

|_| Piekrītu, ka bez atsevišķa pieteikuma tiek savākts atkritumu apjoms, kas pārsniedz Līgumā saskaņoto (Atkritumu apjoms, kas novietots blakus tvertnei).

	|_| atzīmēt, ja Klients izmantos savā īpašumā esošu tvertni
	Dalīti vāktie atkritumi (plastmasa, papīra, metāla iepakojums)*
|_|  0.06 m3
|_|  0.12 m3
|_|  0.24 m3
|_|0.66 m3
|_|1.1 m3
	Tvertņu skaits: __________

|_|  1 x nedēļā
|_|  katru otro nedēļu
|_|  1 x četrās nedēļas
|_|  ____x nedēļā

|_| Piekrītu, ka bez atsevišķa pieteikuma tiek savākts atkritumu apjoms, kas pārsniedz Līgumā saskaņoto (Atkritumu apjoms, kas novietots blakus tvertnei).

	|_| atzīmēt, ja Klients izmantos savā īpašumā esošu tvertni
	Dalīti vāktie atkritumi (stikla iepakojums)*
|_|  0.06 m3
|_|  0.12 m3
|_|  0.24 m3
|_|0.66 m3
|_|1.1 m3
	Tvertņu skaits: __________

|_|  1 x nedēļā
|_|  katru otro nedēļu
|_|  1 x četrās nedēļas
|_|  ____x nedēļā

|_| Piekrītu, ka bez atsevišķa pieteikuma tiek savākts atkritumu apjoms, kas pārsniedz Līgumā saskaņoto (Atkritumu apjoms, kas novietots blakus tvertnei).


|_| Apliecinu, ka savā īpašumā radušos bioloģiski noārdāmos atkritumus kompostēšu savā mājsaimniecības teritorijā, ārpus dzīvošanai paredzētām telpām, nodrošinot, ka netiek radīts kaitējums videi, apdraudējums cilvēku dzīvībai un veselībai vai citu personu mantai.

	Nešķiroto  sadzīves atkritumu apsaimniekošanas pakalpojuma cena:
	__ EUR/m3 (tajā skaitā PVN 21%)


	Dalīti vāktu (bioloģiskie atkritumi) atkritumu apsaimniekošanas pakalpojuma cena:
	__ EUR/ m3 (tajā skaitā PVN 21%)


	Dalīti vāktu ( plastmasa, papīra, metāla, stikla iepakojums) atkritumu 
	Bez maksas

	Liela izmēra, neizjauktu elektropreču, dienasgaismas lampu, akumulatoru, bateriju, riepu, atkritumu savākšana
	Bez maksas ne retāk kā vienu reizi ceturksnī

	Mājsaimniecībās radītie būvniecības atkritumi
	__ EUR/m3 (tajā skaitā PVN 21%)



|_| *Apstiprinu augstāk minēto datu pareizību un piekrītu Līguma vispārējiem noteikumiem. Piekrītu, ka saziņai ar mani tiek izmantoti Līgumā norādītie saziņas līdzekļi. Parakstot Līgumu, apstiprinu, ka esmu  saņēmusi/-is detalizētu informāciju par Līguma noteikumiem un esmu tos sapratusi/-is.

Klients		____________________________________________		_____________________
				(paraksts un atšifrējums) 				(datums)

	Pakalpojuma sniedzējs (Izpildītājs)
	

	Nosaukums
	

	Juridiskā adrese
	

	Vienotais reģistrācijas Nr.
	

	Banka
	

	Bankas kods
	

	Bankas konta Nr. 
	

	Klientu centrs
	Tālrunis 
	

	
	E-pasts
	

	
	Mājaslapa
	

	
	Elektronisko pakalpojumu portāls
	

	
	Mobilā lietotne
	



Izpildītāja pārstāvis	_______________________________________			_____________________
				(paraksts un atšifrējums) 				(datums)

Privātpersonu atkritumu apsaimniekošanas līguma vispārējie noteikumi

1. LĪGUMA PRIEKŠMETS
1.1. KLIENTS pasūta un apmaksā, bet IZPILDĪTĀJS, atbilstoši Līguma, vides aizsardzības prasībām, Mārupes novada pašvaldības (turpmāk – Pašvaldība) domes 2022. gada 25. maija saistošo noteikumu Nr. 27/2022 “Par sadzīves atkritumu apsaimniekošanu Mārupes novada” (turpmāk – Saistošie noteikumi) un līguma “par sadzīves atkritumu apsaimniekošanu ____”, kas noslēgts starp IZPILDĪTĀJU un Pašvaldību, nosacījumiem, veic KLIENTA radīto sadzīves atkritumu (t.sk. dalīti vāktu bioloģisko atkritumu, plastmasa, papīra, metāla un stikla iepakojumu, liela izmēra, mājsaimniecības elektrisko un elektronisko iekārtu atkritumu, sadzīvē radīto bīstamo atkritumu un mājsaimniecībās radīto būvniecības atkritumu (uz kuriem neattiecas normatīvie akti par būvniecībā radušos atkritumu un to pārvadājumu uzskaites kārtību), turpmāk tekstā “Atkritumi”, apsaimniekošanu, t.i. Atkritumu savākšanu, šķirošanu, uzglabāšanu, pārvadāšanu, reģenerāciju un nodošanu apglabāšanai vai pārstrādei, turpmāk tekstā “Pakalpojumi”. 
1.2. Pakalpojumu sniegšanas kārtība, adreses, izmaksas, sniegšanas grafiks un citi noteikumi ir atrunāti Līgumā un tā pielikumos. 
1.3. KLIENTA uzkrātie Atkritumi pēc iekraušanas IZPILDĪTĀJA transportlīdzeklī kļūst par tā īpašumu.
2. KLIENTA TIESĪBAS UN PIENĀKUMI
2.1. KLIENTS apņemas Atkritumu uzkrāšanu veikt: 
2.1.1. IZPILDĪTĀJA īpašumā esošajās tvertnēs, kas  piegādātās un uzstādītās Pakalpojuma sniegšanas vietā;
1.3.2. KLIENTA īpašumā esošā Atkritumu tvertnēs, kuras ir saderīgas ar IZPILDĪTĀJA izmantojamiem transportlīdzekļiem. 
2.2. KLIENTS apņemas Pakalpojuma sniegšanas dienās nodrošināt Atkritumu savākšanas transportlīdzeklim un tā apkalpojošam personālam piekļuvi Atkritumu tvertnei/ēm, kas abpusēji saskaņotā Atkritumu savākšanas vietā iespējami tuvu ēku pagalmam,. Gadījumā, ja tvertne(es) atrodas privātās teritorijās, tad Pakalpojuma sniegšanas dienās KLIENTS apņemas novietot tvertni(es) ārpus teritorijas, piebraucamā ceļa malā, ja Puses rakstiski nevienojas citādāk. Ja Pakalpojuma sniegšanas vieta ir ārpus pilsētas vai ciemata administratīvās teritorijas robežām vai tai ir ierobežota piekļuve (strupceļi, bezseguma brauktuves utml.), Puses sagatavo Līguma pielikumu – abpusēji saskaņotu grafisku tvertne(es) novietošanas vietas shēmu. 
2.3. KLIENTS ir tiesīgs norādīt vietu Atkritumu tvertnes(ņu) novietošanai ārpus Pakalpojuma sniegšanas adreses ar izvietošanas vietas zemes īpašnieka saskaņojumu. 
2.4. Ja IZPIDLĪTĀJS , sniedzot Pakalpojumu, uzskata, ka objektīvu apstākļu dēļ, kas saistīti ar Atkritumu savākšanas transportlīdzekļu tehniskām iespējām, tvertne nav novietota pieejamā vietā tās iztukšošanai, tad IZPILDĪTĀJS līdz nākamajai izvešanas reizei vienojas ar KLIENTU par citu Atkritumu tvertnes novietošanas vietu. Ja šāda vienošanās netiek panākta, IZPILDĪTĀJS turpina Atkritumu savākšanu no iepriekš saskaņotās Atkritumu savākšanas vietas. 
2.5. KLIENTAM ir tiesības bez papildus maksas 2 (divas) reizes gadā mainīt kādu no Pakalpojuma sniegšanas nosacījumiem (piemēram, adresi, izvešanas grafiku, tvertņu skaitu, tilpumu un citus). KLIENTS iesniedz IZPILDĪTĀJAM rakstisku pieteikumu 2 (divas) dienas iepriekš.
2.6. KLIENTS apņemas nepārsniegt Atkritumu tvertņu celtspēju, kā arī Atkritumu tvertnēs neievietot: kvēlojošus, degošus, ugunsnedrošus un eksplozīvus priekšmetus, kā arī bīstamos atkritumus, šķidrus un lielgabarīta atkritumus, infekciozus atkritumus, būvgružus un citus remontdarbu un būvju nojaukšanas atkritumus, kā arī tādus atkritumus, kuriem atbilstoši normatīvajiem aktiem vai Līgumam noteikta no Atkritumiem atšķirīga apsaimniekošanas kārtība. Šādu atkritumu izvešanu KLIENTS var pasūtīt pie IZPILDĪTĀJA, noslēdzot atsevišķu vienošanos.
2.7. KLIENTS apņemas nepieļaut radīto Atkritumu ilgstošu uzkrāšanos atkritumu radītāja vai valdītāja īpašumā, nodrošināt to regulāru savākšanu un nodošanu IZPILDĪTĀJAM, ņemot vērā īpašumā faktiski radīto atkritumu daudzumu (apjomu). KLIENTS ir informēts, ka minimālais atkritumu tvertņu iztukšošanas biežums ir noteikts Saistošajos noteikumos. KLIENTAM ir pienākums izvēlēties Saistošajiem noteikumiem un radītajam atkritumu apjomam atbilstošu tvertnes tilpumu, skaitu un izvešanas biežumu.
[bookmark: _Hlk530554284]2.8. KLIENTS ir tiesīgs, atbilstoši līguma “par sadzīves atkritumu apsaimniekošanu ____”, kas noslēgts starp IZPILDĪTĀJU un Pašvaldību, nosacījumiem, kas publicēti Pašvaldības mājas lapā www.marupe.lv un IZPILDĪTĀJA elektronisko pakalpojumu portālā, saņemt papildpakalpojumus iepriekš vienojoties par atkritumu uzkrāšanas kārtību un izvešanas vai PAKALPOJUMA sniegšanas laiku.

3. IZPILDĪTĀJA TIESĪBAS UN PIENĀKUMI
3.1. IZPILDĪTĀJAM ir pienākums sniegt Pakalpojumus kvalitatīvi, atbilstoši Pašvaldības organizētās iepirkuma procedūras dokumentiem un vides aizsardzības institūciju izdotajām atkritumu apsaimniekošanas atļaujām. 
3.2. IZPILDĪTĀJAM ir pienākums BRĪDINĀT klientu par plānotās izvešanas pirmo datumu ne vēlāk kā 2 nedēļas iepriekš, nosūtot attiecīgu paziņojumu uz KLIENTA e-pastu. 
3.3. IZPILDĪTĀJAM ir tiesības nesniegt Pakalpojumu saskaņotajā laikā, ja piebraucamā ceļa (arī juridisku un privātpersonu īpašumā esošais) stāvoklis neatbilst 2021.gada 7.janvāra Ministru kabineta noteikumu Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” prasībām un var radīt risku PASŪTĪTĀJA vai IZPILDĪTĀJA īpašumam, vai cilvēku veselībai. Jebkurā gadījumā IZPILDĪTĀJS dara visu iespējamo, lai tomēr sniegtu Pakalpojumu un iespēju robežās brīdina PASŪTĪTĀJU par iespējamo Pakalpojumu nesniegšanu laikā. Atteikums iebraukt kādā brauktuvē IZPILDĪTĀJAM jāpamato ar foto fiksāciju, kurā skaidri redzami braukšanai neatbilstošie (nedrošie) apstākļi. Šajā gadījumā IZPILDĪTĀJS neuzņemas atbildību par Līguma saistību neizpildi un tam nav tiesību prasīt no KLIENTA jebkādu maksu, tai skaitā maksu par transporta pakalpojumiem.
3.4. IZPILDĪTĀJAM ir tiesības nesniegt Pakalpojumu, ja KLIENTS ir pārkāpis Līguma noteikumus (nav pieejas Atkritumu tvertnei, Atkritumu sastāvs, tā uzkrāšana neatbilst Līguma noteikumiem utt.). Šajā gadījumā IZPILDĪTĀJA pienākums ir veikt fotofiksāciju un nekavējoties informēt KLIENTU par Līguma noteikumu pārkāpumu. KLIENTS informē IZPILDĪTĀJU par pārkāpumu novēršanu un IZPILDĪTĀJS savāc Atkritumus tuvākajā iespējamā Atkritumu izvešanas reizē.
3.5. Ja IZPILDĪTĀJS tehnisku iemeslu dēļ nevar sniegt Pakalpojumu saskaņā ar grafiku vai saskaņotajā termiņā, IZPILDĪTĀJS izved  Atkritumus tuvākajā iespējamā laikā, bet ne vēlāk kā 2 (divu) dienu laikā, nesamazinot PASŪTĪTĀJA grafikā noteikto Atkritumu izvešanas reižu skaitu. 
3.6. Lai samazinātu transporta slodzi uz ceļiem, troksni, gaisa piesārņojumu un citu ietekmi uz vidi, optimizēt maršrutus gan dalīto atkritumu, gan nešķiroto atkritumu savākšanā, IZPILDĪTĀJAM ir pienākums:
3.6.1.  neveikt Atkritumu savākšanu svētdienās;
3.6.2. Atkritumu savākšanu veikt laika posmā no plkst. 7.00 – 23.00;
3.6.3. veikt Atkritumu savākšanu vienā reizē no vienā maršrutā, vienā ielā (vai tās posmā) esošām juridiskām un fiziskām personām, ja šajā maršrutā esošai juridiskai personai noslēgtais līgums paredz atkritumu izvešanu ne biežāk kā 1 reizi nedēļā.
3.7. IZPILDĪTĀJS apņemas: 
3.5.1. saudzīgi izturēties pret PASŪTĪTĀJA objektiem (zaļo zonu, apstādījumiem, sētām un iežogojumiem), zaudējumu radīšanas gadījumā tos atlīdzināt faktiskā apmērā;
3.5.2. savlaicīgi un par saviem līdzekļiem veikt Atkritumu tvertņu nomaiņu un/vai remontu, ja bojājumi radušies IZPILDĪTĀJA vainas dēļ vai tvertņu dabiska nolietojuma dēļ;
3.5.3. nodrošināt Atkritumu tvertņu iztukšošanas laikā izbirušo atkritumu savākšanu 3 (trīs) metru rādiusā, izņemot gadījumus, kad tvertne bijusi pārkrauta un/vai vāks nav aizvērts.
3.5.4. bez maksas nodrošināt Atkritumu tvertņu iekšpuses mazgāšanu ar dezinficējošu šķīdumu divas reizes gadā - aprīlī-maijā un septembrī-oktobrī;
3.8. [bookmark: _Hlk11147170]IZPILDĪTĀJAM ir tiesības 2 (divas) reizes gadā (vienu reizi pusgadā) mainīt Pakalpojuma sniegšanas grafiku, un tehnoloģiju, par to rakstiski paziņojot KLIENTAM vismaz vienu kalendāro nedēļu iepriekš.  
3.9. IZPILDĪTĀJS informē PASŪTĪTĀJU, ar Līgumā norādītiem saziņas līdzekļiem, par atkritumu apsaimniekošanas maksas izmaiņām. Atkritumu apsaimniekošanas maksa var tikt mainīta saskaņā ar iepirkuma līgumu, kas noslēgts starp IZPILDĪTĀJU un Pašvaldību, vai normatīvajiem aktiem.
3.10. Ja KLIENTS ir nokavējis rēķina apmaksu ilgāk par 14 (četrpadsmit) dienām, IZPILDĪTĀJAM ir tiesības pārtraukt Pakalpojumu sniegšanu, par to rakstiski paziņojot KLIENTAM 30 (trīsdesmit) dienas iepriekš. Atkārtoti KLIENTS tiek rakstiski brīdināts 3 (trīs) darbdienas pirms Pakalpojumu pārtraukšanas. Pakalpojuma sniegšana tiek atjaunota 2 (divu) darba dienu laikā pēc pārkāpuma novēršanas un IZPILDĪTĀJA administratīvo un/vai transporta izdevumu, kas saistīti ar Pakalpojuma atsākšanu, segšanas.
3.11. IZPILDĪTĀJS nav atbildīgs par Atkritumu tvertnes iztukšošanu pilnībā, ja Atkritumu ir iesaluši, salipuši vai sablīvēti. Šajā gadījumā IZPILDĪTĀJA pienākums ir veikt fotofiksāciju un nekavējoties informēt KLIENTU. 
3.12. IZPILDĪTĀJAM ir pienākums nodrošināt KLIENTAM pieeju elektronisko pakalpojumu portālam, kas ietver personalizētu lietotāja profilu interneta vidē. Piekļuve šim profilam tiek nodrošināta ar tīmekļa pārlūkprogrammas (WEB pārlūks) iespēju vai ar bezmaksas mobilās lietotnes (aplikācijas) iespēju. Šajā profilā KLIENTAM bez maksas ir piekļuvei saviem līgumiem, izvešanas grafikiem, izrakstītajiem rēķiniem, veiktajiem maksājumiem un citām saziņas formām ar IZPILDĪTĀJU, kā arī saņemt brīdinājumus. Pakalpojumiem jābūt pieejamiem 24 stundas diennaktī, septiņas dienas nedēļā, izņemot plānotos apkopes laikus, par ko KLIENTS saņemt paziņojumu 2 (divas) dienas iepriekš.

4. PAKALPOJUMU SNIEGŠANAS KĀRTĪBA
4.1. Pakalpojumi tiek sniegti saskaņā ar Atkritumu izvešanas grafiku, kuru IZPILDĪTĀJS nosūta KLIENTAM elektroniski ne vēlāk kā 2 (divas) nedēļas pirms Atkritumu savākšanas dienas. 
4.2. Gadījumā, ja Atkritumu izvešana nav nepieciešama saskaņā ar Atkritumu izvešanas grafiku, KLIENTS ir tiesīgs atteikt saskaņā ar grafiku paredzēto Atkritumu izvešanu, par to informējot IZPILDĪTĀJU vienu dienu (līdz plkst.12.00) pirms plānotās Pakalpojuma sniegšanas dienas. Šajā punktā paredzētās tiesības atteikties no Atkritumu izvešanas ir piemērojamas, ņemot vērā Saistošo noteikumu nosacījumus attiecībā uz minimālo atkritumu tvertņu iztukšošanas biežumu. Ja, atsakot atkritumu izvešanu, tiktu pārkāpti noteikumi par minimālo atkritumu tvertņu iztukšošanas biežumu, KLIENTS ir tiesīgs, saskaņojot ar IZPILDĪTĀJU, lūgt Atkritumu izvešanas pārcelšanu uz citu dienu nevis atteikties no Atkritumu izvešanas vispār.
4.3. Jebkuru papildus Atkritumu apjomu izvešanu KLIENTS piesaka IZPILDĪTĀJAM vismaz 2 (divas) darba dienas pirms plānotās Pakalpojuma sniegšanas dienas. IZPILDĪTĀJS nepiemēro papildus administrēšanas maksu (vai transporta izdevumus) par papildus pieteikto Atkritumu izvešanu ārpus grafika vai līdz 4 (četrām) reizēm kalendārā gada laikā.
4.4. [bookmark: _Hlk531178443]KLIENTAM ir tiesības papildus atkritumu izvešanai izmantot arī Atkritumu priekšapmaksas maisus. Ja Priekšapmaksas maisi pakalpojuma sniegšanas dienā novietoti blakus Atkritumu tvertnei, to izvešana atsevišķi nav jāpiesaka.

5. MAKSĀJUMI
5.1. IZPILDĪTĀJS izraksta KLIENTAM rēķinu par:*
|_|faktisko Pakalpojumu apjomu par līgumā norādīto rēķinu izrakstīšanas periodu līdz nākamā perioda pirmā mēneša 15. datumam;
|_| avansa rēķinu par Pakalpojuma apjomu nākamajā mēnesī līdz tekošā mēneša 15. datumam;
|_| avansa rēķinu par Pakalpojuma apjomu nākamajiem ______ mēnešiem līdz attiecīgajā periodā pirmajai Atkritumu izvešanas reizei;
5.2. KLIENTAM ir pienākums apmaksāt rēķinus par saņemtajiem Pakalpojumiem ne vēlāk kā rēķinā norādītajā termiņā, bet ne vēlāk kā 20 (divdesmit) dienu laikā no rēķina saņemšanas dienas. Gadījumā, ja rēķina izrakstīšanas periods ir vairāki mēneši, KLIENTS ir tiesīgs apmaksāt IZPILDĪTĀJA rēķinu par katru mēnesi atsevišķi, tomēr KLIENTAM ir pienākums veikt maksājumu ne vēlāk kā līdz katra mēneša 5.datumam par iepriekšējā mēnesī saņemtajiem Pakalpojumiem.
5.3. Par maksājumu kavējumiem KLIENTS maksā nokavējuma procentus 0,1% (nulle komats viens procents) apmērā no kavētā maksājuma summas par katru nokavēto maksājuma dienu.
5.4. IZPILDĪTĀJS rēķinā iekļauj korekcijas par iepriekšējo periodu gadījumā: 
5.4.1.ja IZPILDĪTĀJA vainas dēļ Pakalpojums nav sniegts;
5.4.2.ja saskaņā ar KLIENTA pieteikumu izvesti papildus Atkritumu apjomi, sniegti citi Pakalpojumi, tiek mainīts grafiks, tvertņu skaits, tilpums, Pakalpojumu sniegšanas biežums vai kādi citi nosacījumi, kuri saskaņā ar Līgumu ietekmē kopējo Pakalpojumu cenu.
5.5. Gadījumā, ja KLIENTA mājsaimniecībā individuālā lietošanā esošā tvertnē tiek konstatēti neatbilstošas frakcijas atkritumi, IZPILDĪTĀJS ir tiesīgs piemērot maksu par šo atkritumu apglabāšanu pie nosacījumiem, ja dalīti vāktajos atkritumos cita tipa atkritumu piejaukums ir virs 20% (divdesmit procenti) un ja par attiecīgo pārkāpumu veikta fotofiksācija, kā arī attiecīgo atkritumu izvešana tiek saskaņota ar KLIENTU.

6. ATKRITUMU TVERTNES 
6.1. IZPILDĪTĀJS piegādā KLIENTAM Atkritumu tvertni/es 7 (septiņu) dienu laikā pēc Līguma noslēgšanas.
6.2. IZPILDĪTĀJS bez maksas nodrošina lietošanā nodoto tvertņu maiņu pēc to dabiskās nolietošanās vai gadījumos, ja tvertne ir sabojāta Atkritumu tukšošanas vai trešo personu prettiesiskas darbības rezultātā. Līguma darbībai izbeidzoties, KLIENTAM ir pienākums nodot tvertni/es atpakaļ IZPILDĪTĀJAM lietošanai derīga stāvoklī, pieļaujams tikai tvertņu dabiskais nolietojums.  
6.3.  KLIENTAM ir pienākums nekavējoties paziņot IZPILDĪTĀJAM, ja Atkritumu tvertne/es nav piegādāta/as Līgumā noteiktajā termiņā, Atkritumu tvertne ir bojāta vai pazudusi. 

7. LĪGUMA DARBĪBAS TERMIŅŠ
7.1. Līgums tiek uzskatīts par noslēgtu, ja puses to apstiprinājušas kādā no minētajiem veidiem: drošs elektroniskais paraksts, fizisks paraksts vai apstiprinājums, izmantojot elektroniskos rīkus. Līgums ir spēkā uz iepirkuma līguma, kas noslēgts starp IZPILDĪTĀJU un Pašvaldību, darbības laiku, plānots līdz ________.
7.2. Gadījumā, ja KLIENTAM ir zudis pienākums saņemt šo Pakalpojumu Pašvaldības teritorijā, KLIENTAM ir tiesības vienpusēji, bez Pušu rakstiskas vienošanās, izbeigt Līgumu, par to rakstiski paziņojot IZPILDĪTĀJAM, bet ne vēlāk, kā 1 (vienu) mēnesi iepriekš.

8. PRETENZIJAS UN ATBILDĪBA
8.1. Par Līgumam neatbilstoši sniegto Pakalpojumu KLIENTS ir tiesīgs iesniegt IZPILDĪTĀJAM pretenziju. Jebkuras pretenzijas jāiesniedz rakstiskā formā vai mutiski, norādot apstākļus, kas pamato pretenziju, kā arī iesniedzot pierādījumus sava prasījuma pamatošanai, izmantojot IZPILDĪTĀJA Klientu Apkalpošanas Centru pa telefona numuru _____  vai e-pastu ______ vai aizpildot pieteikumu mājas lapā __________, aplikācijā___.     
8.2. [bookmark: _GoBack]IZPILDĪTĀJS sniedz atbildes, kas pamatotas ar attiecīgiem faktiem un pierādījumiem, KLIENTAM 5 (piecu) darba dienu laikā no informācijas saņemšanas dienas. 
8.3. Puses tiek atbrīvotas no atbildības par saistību neizpildi vai nepienācīgu izpildi gadījumā, ja ir iestājušies nepārvaramas varas apstākļi: stihiskas nelaimes, plūdi, zemestrīces, streiki u.tml.
8.4. Ja IZPILDĪTĀJS neievēro Pakalpojuma sniegšanas grafikā norādīto atkritumu izvešanas dienu un neizved Atkritumus 4 (četru) dienu laikā, IZPILDĪTĀJS maksā KLIENTAM līgumsodu 50,00 EUR apmērā par katru šādu konstatēto gadījumu. Līgumsoda samaksa tiek veikta 5 (piecu) darbdienu laikā no KLIENTA pieprasījuma par līgumsodu nosūtīšanas dienas.
8.5. Ja KLIENTS nepilda vai nepienācīgi pilda savas līgumā noteiktās saistības,  IZPILDĪTĀJAM ir tiesības nodot kavēto maksājumu piedziņas tiesības trešajām personām.
8.6. IZPILDĪTĀJS ir tiesīgs veikt KLIENTA personas datu apstrādi, t.sk. šī līguma izpildei nepieciešamajā apjomā nodot datus trešajām personām. Parakstot šo līgumu, KLIENTS apliecina, ka piekrīt saņemt informāciju, izmantojot līgumā norādītos saziņas līdzekļus.

9. LĪGUMA VISPĀRĒJIE NOTEIKUMI
9.1. Visas izmaiņas līgumā (izņemot 3.6 un 3.8 punktu), kas veiktas KLIENTA vārdā un saņemtas no KLIENTA šajā līgumā norādītajiem saziņas līdzekļiem, IZPILDĪTĀJS veic vienpusēji. KLIENTAM ir pienākums nekavējoties informēt IZPILDĪTĀJU par jebkurām izmaiņām saziņas līdzekļos.
9.2. Visus strīdus un domstarpības sakarā ar šī līguma saistību izpildi Puses risina savstarpēju pārrunu ceļā. Ja vienošanās netiek panākta, strīdus izskata saskaņā ar Latvijas Republikas normatīvajiem aktiem.
9.3. Ar šī līguma parakstīšanu spēku zaudē jebkuras iepriekšējas rakstiskas vai mutiskas vienošanās starp Pusēm par šī līguma priekšmetu.
9.4. Jautājumos, ko neregulē Līgums, Puses vadās saskaņā ar spēkā esošo normatīvo regulējumu. Līguma nosacījumu un Saistošo noteikumu vai līguma “par sadzīves atkritumu apsaimniekošanu ____”, kas noslēgts starp IZPILDĪTĀJU un Pašvaldību noteikumu pretrunu vai pārklāšanās gadījumā noteicošie ir Saistošo noteikumu un līguma “par sadzīves atkritumu apsaimniekošanu ____”,  noteikumi.

